ওয়েব ডেস্ক: সিপিআই ভেঙে সিপিএম। এবার কী ভাঙনের মুখে সিপিএম। সিপিএমের চলতি রাজ্য কমিটির বৈঠক এমনই প্রশ্নকে উসকে দিচ্ছে। কেন্দ্রীয় কমিটির একের পর এক সিদ্ধান্ত ঘিরে গতকাল সিপিএমের রাজ্যকমিটির বৈঠকে তোলপাড় হয়। কার্যত দ্বিধাবিভক্ত হয়ে পড়ল সিপিএম। একদল যেমন, প্রকাশ করাতের বিরুদ্ধে মন্তব্য করায় গৌতমদেবের কড়া শাস্তি দাবি করেছেন। অন্যদল আবার প্রকাশ্যেই প্রকাশ করাত প্রন্থীদের কড়া সমালোচনা করেছেন। সীতারাম ইয়েচুরির সামনেই রাতুল ঘোষরা মন্তব্য করেন এভাবে রাজ্য সিপিএম চলতে পারেনা। কেন্দ্রীয় কমিটির একের পর এক সিদ্ধান্ত এ রাজ্যের সংগঠনকে খাদের কিনারায় দাড় করিয়ে দিয়েছে। বাংলার আলাদা পথ ভাবার সময় এসেছে। গতকাল সিপিএমের রাজ্য কমিটির বৈঠকে আরও ছ জনে বক্তব্যে উঠে এসেছে এই সুর। আজও আর কোন কোন জেলা এই বক্তব্যকে সমর্থন জানায় এখন সেটাই দেখার।